[{"text_idx": "#000000", "text": "Hommikul to\u0308o\u0308le so\u0303ites la\u0308henesin Va\u0308a\u0308na ta\u0308naval u\u0308leka\u0308igukohale. Sinna tuli po\u0303ikta\u0308navast arvata 6-7 aastane tutimu\u0308tsis va\u0308ike preili. Pidasin auto kinni, sama tegi vastassuunast tulija. Preili vaatas kenasti veel u\u0308hele ja teisele poole, la\u0308ks u\u0308le tee \u2013 ja noogutas viisakalt ta\u0308nuta\u0308heks mo\u0303lemale autojuhile. Pisike asi, aga seda ei tee enamik palju suuremaid inimesi kuigi tihti."}, {"text_idx": "#000001", "text": "Kristus on surnuist u\u0308les to\u0303usnud,\nja neile, kes hauas olid, elu kinkinud"}, {"text_idx": "#000003", "text": "Ta\u0308nasega lo\u0303ppes Kaku tsiklihooaeg. Ma\u0308rgade teksade ja lirtsuvate kingadega, aga ega see ei ole takistuseks."}, {"text_idx": "#000004", "text": "Va\u0308ikese kahjutundega sai o\u0308eldud head aega ka kolm aastat lahedaid so\u0303iduelamusi pakkunud rattale. Kolme aasta kontole ja\u0308i umbkaudu 4000 miili ehk u\u0308le 7000 kilomeetri. Sama so\u0303ber, kes selle omal ajal Ameerikast siia to\u0303i, vo\u0303tab nu\u0308u\u0308d ratta tagasi, teeb va\u0308ikese hoolduse ja paneb mu\u0308u\u0308ki. Aga kui keegi lugejatest peaks u\u0308ht pea ideaalset algajate ratast soovima, siis vo\u0303ib teada anda \u2013 heas korras 2003. aasta Suzuki LS650P Savage otsib uut peremeest/-naist. Aga ettevaatust \u2013 eelmise segase omaniku vaim vo\u0303ib olla rattale kah ku\u0308lge hakanud... \ud83d\ude1b"}, {"text_idx": "#000006", "text": "... u\u0308ks lugu. \u201cHallelujah\u201d, autoriks Leonard Cohen."}, {"text_idx": "#000011", "text": "Aga miks Merle selle saatis \u2013 seda esitasime kahepeale (laul ja klaver) omal ajal keskkooli isetegevusu\u0308levaatusel. \ud83d\ude42 Pa\u0308ris tore meenutada."}, {"text_idx": "#000012", "text": "U\u0308ks su\u0308nnipa\u0308evade hea omadus on meeldetuletamine, kui palju so\u0303pru ja muidu ha\u0308id inimesi ikka olemas on. \ud83d\ude42 Aita\u0308h ko\u0303igile, kes meeles pidasid."}, {"text_idx": "#000017", "text": "Nu\u0308u\u0308d plaati kuulates tuli kuidagi too o\u0303htu meelde. Mo\u0303nus, energiline, mehine \u2013 ja samas kuidagi eriliselt positiivne, probleemivaba muusika. Eks neid lugusid ole enamikku raadiost u\u0308kshaaval varemgi kuulnud, aga tervik mo\u0303jub paremini. Siin on omaaegsed Seitsmenda Meele klassikud (\u201cTule kui leebe tuul\u201d, \u201cO\u0303petaja\u201d, \u201cSalaja\u201d), lahe energiline staadioni- vo\u0303i autorokk (\u201cKui koidab pa\u0308ev\u201d, \u201cSoovi head\u201d \u2013 kihvtid seaded ja va\u0308ga head rokipartiid, mida vo\u0303iks lausa sellise musa o\u0303ppematerjaliks pakkuda), hea huumoriga rahvapa\u0308rane \u201cLambana su\u0308ndinud\u201d (kas Kakk on ainus, kel ridade \u201cNinasarvikul peas ei ole palju, siiski kaalukas isiksus on ta\u201d juures u\u0308ks kindel isik silme ette tuleb?), mo\u0303tisklev \u201cMa hoian sinu ka\u0308est\u201d ning 1. Korintose kirja 13. peatu\u0308kil po\u0303hinev \u201cUsk, lootus, armastus\u201d. Ko\u0303ik see la\u0308bi sooja inimlikkuse ja muheda, ent mitmeski kohas u\u0308sna ha\u0308mmastavalt tabava u\u0308tlemise. Kokkuvo\u0303ttes on ilmselt tegu u\u0308he parima depressiooniravimiga Eesti muusikas."}, {"text_idx": "#000019", "text": "... ehk siis endine Tallinna 44. keskkooli (nu\u0308u\u0308dne Mustama\u0308e Gu\u0308mnaasium) XXII lennu B-klass tuli eile u\u0308le 20 aasta uuesti kokku. Alguses trehvasime kooli ees, siis vo\u0303eti suund Padise la\u0308hedale."}, {"text_idx": "#000020", "text": "Ja\u0308lle u\u0308ks moment, kus aeg nagu a\u0308ra kaob... Mo\u0303nda inimest polnud 20 aastat na\u0308inud, aga mitte kellegagi (v.a. need, keda polnud varem na\u0308inud, kuna la\u0308ksid enne klassist a\u0308ra, kui Kakk keskkoolis sinna laekus) polnud a\u0308ratundmisprobleemi. U\u0308limalt vahva oli taas kord na\u0308ha. Selgus, et vahepeal olid mo\u0303ned sellid veel tsiklimeesteks hakanud, aga seekord olin autorongis ainuke kaherattaline."}, {"text_idx": "#000021", "text": "Peale kohale jo\u0303udmist peeti esmalt fotojahti, mis oli paras su\u0308rr \u2013 tuli vo\u0303istkonnaga leida la\u0308hikonnast fotol kujutatud paik ning lavastada seal etteantud teemal pilt (stiilis \u201cNaistraktoristid tina panemas\u201d, \u201cFa\u0308nnid imetlevad kulturisti\u201d jne). Paraku meil ko\u0303ige paremini ei la\u0308inud, kuna mo\u0303ned ei viitsinud eriti osaleda \u2013 teised tiimid aga tegid sellist kunsti, et hiljem seinalt pilte vaadates sai ko\u0303va ko\u0303huta\u0308ie naerda."}, {"text_idx": "#000022", "text": "U\u0308ks klassikaaslane oli vahepeal kirikuo\u0303petajaks hakanud ja tegi meile toreda o\u0303htuse ekskursiooni enda la\u0308hedalasuvasse to\u0308o\u0308kohta. Ja\u0308lle tore elamus \u2013 vana maakirik, loojuv pa\u0308ike ja hulk ha\u0308id so\u0303pru (tsikliso\u0303it veel peale selle)."}, {"text_idx": "#000023", "text": "O\u0303htune (taas)tutvumisring venis lausa kesko\u0308o\u0308 kanti. See punt oli va\u0308rvikas juba keskkoolis ja nu\u0308u\u0308dki oli seal igatsorti rahvast arstidest ja advokaatidest seppadeni. Kakk vedas sadulakottides kohale la\u0308ppari ja projektori \u2013 alguses jooksis seina peal vanade koolipiltide kollektsioon, siis to\u0303mmati jooksvalt juurde ka sama o\u0303htu fotod. Viimaks tehti suure mo\u0308lluga uuslavastus kahest 10. klassi klassipildist (poiste ja tu\u0308drukute omast) \u2013 rahvas seati seisma-istuma ta\u0308pselt samamoodi nagu seinal paistval vanal fotol..."}]